钦定古今图书集成/明伦汇编/氏族典/第532卷 > 郭静别
## 钦定古今图书集成/明伦汇编/氏族典/第532卷 > 郭静别

按《万安县志》：“静别，字坤斋，万安人。少孤，事母能孝，宗
族称之。正德庚午，闽粤寇破城邑，众皆奔，静别母瞽
且老，不能行，以竹舆载抵五埢口，遇贼，静别乃裂裳
负母𨙫贼乞免。贼意母怀金也，露刃胁母。静别泣以
身代，不从，抱母骂贼，贼怒杀之。尸犹两手抱母，力解
不释。时颈血上溅，僵不仆地，贼大惊异，竟释其母。尸”
暴林莽，阴云浮盖，神色如生。分巡戴某以礼葬之。虑
其母失养，命有司岁给粟帛。母由是寿至九十。